**Sihtvaliku**

**„Artroskoopia kodeerimine“**

**TEEMA KOKKUVÕTE**

Eesti Haigekassa 2022

**SISUKORD**

[1. SISSEJUHATUS 3](#_Toc100143763)

[2. SIHTVALIKU TAUSTAINFO JA EESMÄRK 3](#_Toc100143764)

[3. SIHTVALIKU KORRALDUS 3](#_Toc100143765)

[3.1. Sihtvaliku teostajad 3](#_Toc100143766)

[3.2. Valimi moodustamine 3](#_Toc100143767)

[4. HINDAMISE TULEMUSED 3](#_Toc100143768)

[4.1. Ravidokumentide vormistamine 3](#_Toc100143769)

[4.2. Ravidokumentide sisuline hindamine 4](#_Toc100143770)

[4.3. Raviarvete vormistamine 4](#_Toc100143772)

[5. Järeldused 4](#_Toc100143773)

[6. ETTEPANEKUD JA JÄTKUTEGEVUSED 4](#_Toc100143774)

# SISSEJUHATUS

Varem oli artroskoopia vaid diagnostilise tähtsusega. Tänu [instrumentaariumi](https://www.ortopeediaarstid.ee/haiglast/seadmed-ja-vahendid/) ja [operatsiooni](https://www.ortopeediaarstid.ee/patsiendile/operatsioon/)tehnika arengule on tänapäeval paljud patoloogilised seisundid ka ravitavad artroskoopilist meetodid kasutades – optika sisestamiseks tehtavate väikeste nahalõigete sarnaste lisalõigete kaudu viiakse liigesesse operatsiooni teostamiseks vajalikud instrumendid.

# SIHTVALIKU TAUSTAINFO JA EESMÄRK

Artroskoopia on kirurgiline protseduur liigesesiseste probleemide nägemiseks, diagnoosimiseks ning ravimiseks. Artroskoopia protseduuri käigus teeb ortopeed uuritava liigese piirkonda väikesed nahahaavad ja sisestab liigesesse 2- 5 mm läbimõõduga optilise instrumendi tekitades niimoodi võimaluse liigese sisse nägemiseks. See on tunduvalt vähem traumeeriv kui tavaline operatsioon. Sellise meetodiga on võimalik arstil näha näiteks liigese kõhrepindade seisundit, liigese sidemeid ning selgitada vigastuse ulatust ja kõrvaldada patoloogilisi muutusi.

Sihtvaliku eesmärgiks oli hinnata teenuse rakendumist vastavalt tervishoiuteenuste loetelu tingimustele ja kas artroskoopia on samaaegselt raviarvele kodeeritud koos operatsiooni koodiga, mille kulumudelis on artroskoopia juba sees.

# SIHTVALIKU KORRALDUS

# 3.1. Sihtvaliku teostajad

Sihtvaliku teostajad olid Eesti Haigekassa partnersuhtluse osakonna usaldusarst Evi Heide ja spetsialist Aimi Mägi.

# 3.2. Valimi moodustamine

Valim koostati ravijuhtudest, kellele osutati samaaegselt artroskoopilise operatsiooniga teenust artroskoopia. 50 ravijuhtu EHK 7 lepingupartnerilt.

Sihtvaliku periood 2020 aasta 1.-10. kuu

# HINDAMISE TULEMUSED

# 4.1. Ravidokumentide vormistamine

Hindamisel lähtuti „Tervishoiuteenuse osutamise dokumenteerimise ning nende dokumentide säilitamise tingimused ja kord“ ja „Kindlustatud isikult tasu maksmise kohustuse Eesti Haigekassa poolt ülevõtmise kord ja tervishoiuteenuse osutajatele makstava tasu arvutamise metoodikast“. Ravidokumendid vastasid määrustele.

# 4.2. Ravidokumentide sisuline hindamine

Hinnati 7 partneri 50 isiku ravijuhtu/raviarvet, millele oli kodeeritud teenus „Artroskoopia“ (0N2201) ja mõni artroskoopilise operatsiooni koodidest (0N2202, 0N2203, 0N2204, 0N2205, 0N2206).

Sisulisel hindamisel lähtuti TTL § 49 lg 10-s sätestatud rakendussätetest:Koodiga 0N2201 tähistatud tervishoiuteenust ei rakendata samal ajal käesolevas peatükis loetletud artroskoopiliste operatsioonidega- teenusekoodid 0N2202 Artroskoopiline meniski resektsioon või vabakeha eemaldmine, 0N2203 Artroskoopiline operatsioon (välja arvatud menisk, resektsioon, vabakeha, puusaliiges), 0N2204 Liigesstruktuuride terviklikkuse taastamine artroskoopilisel või miniartrotoomia meetodil, 0N2205 Artroskoopiline puusaliigese operatsioon, 0N2206 Revisioonoperatsioon liigesstruktuuride terviklikkuse taastamiseks artroskoopilisel või miniartrotoomia meetodil.

5 raviasutusel (44 RJ) oli artroskoopia raviarvele kodeerimine põhjendatud ja vastas TTL- i rakendussätetele.

2 raviasutuse puhul ( 4RJ) kodeeriti lisaks artroskoopilise operatsiooni koodile raviarvele lisaks ka artroskoopia teenusekood, mis ei ole põhjendatud, kuna selle maksumus sisaldub juba teenuses ja simultaanoperatsioonina 0 koefitsiendiga (2RJ), mis ei ole samuti põhjendatud.

# 4.3. Raviarvete vormistamine

6-l juhul oli raviarvetele kodeeritud põhjendamatult artroskoopia teenusekood.

# Järeldused

Hinnati 50 ravijuhtu 7 raviasutusest.

* 44-l juhul oli artroskoopia teenusekoodi raviarvele kodeerimine põhjendatud ja vastas TTL- i rakendussätetele.
* 4-l juhul kodeeriti artroskoopia teenusekood raviarvele samaaegselt artroskoopilise operatsiooni koodiga põhjendamatult, kuna teostatud artroskoopiliste operatsioonide kulumudelis juba sisaldus artroskoopia maksumus. Põhjendamatult tasutud artroskoopia teenusekoodide eest esitati tagasinõue 4 raviarvelt.
* 2-l juhul oli raviarvele kodeeritud artroskoopia teenusekood simultaanoperatsiooni korral 0 koefitsiendiga. Juhiti tähelepanu, et ka 0 koefitsiendiga ei ole artroskoopia teenusekoodi raviarvele kodeerimine põhjendatud.

# ETTEPANEKUD JA JÄTKUTEGEVUSED

Ettepanekud haigekassale:

1. vajalik kehtestada raviarvete kontroll, kus teenusekood 0N2201 ei kodeeruks raviarvele koos artroskoopiliste operatsioonide koodidega 0N2202, 0N2203, 0N2204, 0N2205, 0N2206.  
   2) vajalik kehtestada raviarvete kontroll, kus teenusekoodi 0N2201 ei kodeeruks raviarvele 0 koefitsiendiga (simultaansus).

Lähiajal ei ole partnerite ravidokumentide hindamine samal teemal vajalik.

Koostas: Evi Heide